Tórshavnar Kommuna bjóðar til ókeypis topphondbólt, tá manslandsliðið leygarkvøldið spælir seinasta dystin í EM-undankappingini. Leygarkvøldið klokkan 18 spæla føroysku hondbóltsmenninir móti Bosnia-Herzegovina í Ítróttarhøllini á Hálsi í Havn. Ein av fortreytunum fyri at spæla EM-undankappingardystirnar var, at hetta kundi gerast á gólvi, sum einans er merkt til hondbóltsdystir. Hetta bar til, tá Tórshavnar Kommuna valdi at gera íløgur í gula gólvið, sum hevur verið nýtt til landsdystir og steypafinalurnar. Nú Tórshavnar Kommuna eisini heldur 100 ára føðingardag sum fólkavald kommuna, verður hondbóltslandsdysturin móti Bosnia-Herzegovina eisini partur av hesum. Mikudagin samdust Hondbóltssambandið og Tórshavnar kommuna um, at ókeypis atgongd verður til dystin. Til dystin hava venjararnir tikið út 14 spælarar.